ડિફર્ડ એક્શન ફોર ચાઇલ્ડહુડ એરાઇવલ્સ પ્રોગ્રામ (ડીએસીએ) હેઠળ અમેરિકામાં આવેલા લોકો ડ્રિમર તરીકે ઓળખાય છે આ એવા લોકો છે જે નાનપણમાં દસ્તાવેજ વિના અન્ય દેશોમાંથી અમેરિકામાં લાવવામાં આવ્યા છે.ડોનાલ્ડ ટ્રમ્પે ગત વર્ષે પાંચમી સપ્ટેમ્બરે બાળકો તરીકે અમેરિકામાં ગેરકાયદેસર રીતે લવાયેલાં લાખો ઇ-મિગ્રન્ટને દેશનિકાલ સામે રક્ષણ આપતી ડીએસીએ (ડિફર્ડ્ એક્શન ફોર ચિલ્ડ્રન એરાઇવલ) યોજના નાબૂદ કરી નાંખી હતી. ૨૦૧૨માં ઓબામાએ આ યોજનાનો પ્રારંભ કર્યો હતો. જો કે હવે તેમનું વલણ કૂણુ પડ્યું છે. ડીએસીએ અંતર્ગત લેટિન અમેરિકા સહિતના દેશોના આઠ લાખ યુવા ઇ-મિગ્રન્ટને અમેરિકામાં કાયદેસર કામ કરવાનો અધિકાર મળ્યો હતો. ન્યૂ યોર્કમાં ડ્રીમર્સની વસતી ૪૨ હજાર છે. તેઓ અમેરિકા માટે લાભદાયી છે. તેઓ કાયદાનું પાલન કરે છે. ખૂબ જ મહેનત કરે છે. કરવેરા ચૂકવે છે.